

АКЦИОНЕРСКО ДРУШТВО ЗА ПРОЕКТИРАЊЕ, ПРОИЗВОДТВО И МОНТАЖА НА БЕТОНСКИ ПРЕФАБРИКАТИ, СТАНОВИ, ИНДУСТРИСКИ ОБЈЕКТИ И ДАЛНОВОДИ

**ОБРАЗЛОЖЕНИЕ ЗА ОСТВАРЕНИ РЕЗУЛТАТИ**

(период Јануари - Јуни 2024 година)

ФАБРИКА КАРПОШ АД СКОПЈЕ во периодот Јануари-Јуни 2024 година оствари позитивен финансиски резултат (бруто добивка) во износ од 25.712 илјади денари искажана во неревидираниот Биланс на успех за период 01.01-31.06.2024.

**Сметководствени политики и методи на вреднување**

Во 2024 година, компанијата нема промени во сметководствените политики и методи на вреднување на ставките во финансиските извештаи на компанијата.

**Вкупни приходи**

Остварените вкупни приходи во периодот Јануари-Јуни 2024 година изнесуваат 567.915 илјади денари. Најзначјно учество во вкупните приходи имаат приходите од оперативните активности кои учествуваат со 99,9 % во вкупните приходи остварени на домшниот пазар.

Финансиските приходи бележат намалување во однос на отварувањето во претходната година.

**Вкупни расходи**

Вкупните расходи изнесуваат 542.203 илјади денари. Најголемо учество во оперативните расходи имаат расходите за услуги со карактер на материјални трошоци (кооперантите) во износ од 176.831 илјади денари и трошоците за вработени ( 110.767 илјади денари) кои бележат тренд на пораст.

Финансиските расходи бележат благ пораст во однос на финансиките расходи остварени од претходната година.

**Инвестиции**

Компанијата продолжува да инвестира и во текот на 2024 година . Вкупните инвестиции во периодот на известување до 30.06.2024 се околу 56 милиона денари. Поголемиот дел од нив се однесуваат на набавка на машини како и во инвестиција во нов производен погон во населба Илинден.

**Дивиденди**

Во текот на 2024 година не е донесена одлука за исплата на дивиденди.

**Обврски по кредити**

Вкупните обврски по краткорочни кредити на 30.06.2024 година изнесуваат 22.000 илјади денари и истите се наменски за набавка на тековни основни средства и суровини. Кредитите имаат незначително учество во вкупната пасива на друштвото и обврските се сервисираат редовно.

**Исполнување на планот и очекувања во претстојниот период**

Во наредниот период се превземат активности во насока на постигнување на поголема оперативна активност со цел да ги исполни планираните активности за 2024 година. Преку зголемување на конкурентноста и поефикано работење се очекува да се оствари зголемување на реализацијата (склучување на нови договори) со цел да се одржи пазарната позиција на компанијата на високо и квалитетно ниво.

**ФАБРИКА КАРПОШ АД СКОПЈЕ**